  Виталий Пронин "Вамыш - 2012"2-тӥ-6-тӥ январе «Дзержинец» лагере люкаськылоз «Вамыш» смена. Малпамын ни тунсыко программа! Нылъёс но пиос ужбергатонлэн куронъёсыныз тодматскозы, дышетскозы бизнес-план гожтыны, реклама лэсьтыны.Кинэ но сое, оло, бордаз кыске искусство, сцена, сценарийёс гожъян... Иське, ведущийлэн школаез ӵапак тӥледлы тупалоз. Нимысьтыз группа луоз компьютер графикаен, дизайнэн тунсыкъяськисьёслы - таосыз дышетскозы удмурт логотипъёс, билбордъёс, афишаос дасяны.Смена ӵоже лагерьын ужалоз психолог, со ортчытъялоз пӧртэм шудонъёс, упражениос - нылъёсты но пиосты ас бордазы ужаны, адямиосын кызьы кусып тупатыны валэктоз. Дышетскон вискын одно луозы ялкарыны висъям часъёс - пӧртэм ӵошатсконъёс, шаерысьтымы тодмо адямиосын пумиськонъёс, концертъёс... Ваньмыз - удмурт кылын.Кинъёсты куто «Вамыше»? 10-тӥ но 11-тӥ классын дышетскисьёсты, вузын яке ссузын очно амалэн дышетскисьёсты. «Шунды» огазеяськонлэн кивалтӥсез Ольга Тронина вера: отчы сюрыны секыт ик ӧвӧл. Со понна пыроно «Шундылэн» сайтаз, гожтоно куриськон, вакчияк верано ачид сярысь но валэктоно, малы одно тыныд шедёно «Вамыше». Куриськон гожтыны луоз 25-тӥ декабрёзь. Но дыртэлэ, кутозы 40 муртэ гинэ. Туннэ нуналлы 15 мурт мылкыдзэ вераз ни.Элина Васильева Туспуктӥз Алексей Шкляев  